**Mazurka Tamás**

Mazurka Tamás a Kisvárdai Református Alapfokú Művészeti Iskola képzőművészet tanára. Munkába állásától kezdve hatalmas lendülettel vetette magát bele a munkába. Rögtön megtalálta a hangot minden korosztállyal, a képzőművészet tanszakos növendékek száma azóta is folyamatosan növekszik. Sok ötlettel áll elő, ő a Rétköz Alkotói Pályázat megálmodója, lebonyolítója intézményünkben. Tanítványaival számos technikát kipróbál, ugyanakkor hagyja őket kiteljesedni, a gyerekek kibontakoztathatják saját ötleteiket. Folyamatosan nyomon követi a pályázatokat, versenyeket, melyeken számos növendéke vesz részt. A megmérettetések nem maradnak siker nélkül. Néhány eredmény a sok közül: Szeretet Hatalma Alapítvány rajzpályázat I. helyezés, Pentel Nemzetközi Gyermekrajzpályázat 3. helyezés, I. Népművészeti Alkotói Pályázat I-III- helyezés több korcsoportban, emellett számos különdíj bizonyítja munkájának hatékonyságát. Munkája nem ér véget a kicsengetéssel. Aktívan részt vesz az iskola közösségi életében, kiállításokat szervez, kétkezi munkájával is segíti az intézmény fejlődését. Növendékei és kollégái tisztelettel tekintenek munkájára, Mazurka Tamás a Református Művészeti Iskola mintaadó, példamutató tanára.